*Кипшакбаев Қ.З.*

«Болашақ» колледжісінің оқытушысы, з.ғ.п., педагог-зерттеуші

**Құқықтануды оқытуды цифрландырудың маңыздылығы: зерттеу перспективалары**

**\***

**The importance of digitalization of Law teaching: research perspectives**

**Кіріспе:** Цифрландыру біздің өміріміздің әртүрлі салаларына енеді және құқықтану білімі де ерекшелік емес. Бұл мақалада біз цифрлық технологияның заң саласындағы оқу процестеріне қалай әсер ететінін және бізге, яғни оқытушылар қауымына бұл өзгерістерді қалай қабылдайтынын қарастырып көрмекшіміз.

Еліміз егеменді ел болғалы бері сан салалы ғылымда келелі де ауқымды өзгерістер жүріп, жаңашылдықтың жарқын айғағындай тың жетістіктерге қол жеткізгеніміз белгілі. Қоғамның саяси, экономикалық, қаржылық салалары сияқты білім беру саласы да мұндай өзгерістерден тыс қалған жоқ. Себебі, тәуелсіз мемлекетті нығайту, көркейту үшін жаңаша көзқарастағы, білімді әрі жан-жақты дамыған ұрпақ тәрбиелеу қажеттілігі туындады.

Қай халықтың даму стратегиясын алып қарасақ та, онда өскелең жас ұрпақты елін сүйетін отаншыл, саналы, тәрбиелі, білікті маман етіп шығару – оның басты бағдарларының бірі болғандығына көз жеткіземіз. Бүгінгі Қазақстандық кәсіптік білім беру жүйесінің сапасын заман талабына сай жетілдіру – өз кәсібінің шебері бола алатын маман даярлау сұранысынан туындап отыр. Демек, халықтың көңілінен орын табатын, көпшілік таңдайтын бірнеше мамандық бар, олар әр қоғамда, қандай жағдайда болмасын сұранысқа ие. Осындай мамандықтар қатарында заңгер мамандығы да бар.

Құқықтық мемлекетті қалыптастыру заң жүйесінің мамандарын сапалы даярлау деңгейін жетілдіру арқылы ғана жүзеге асырылатыны анық. Осы мақсатқа деңгейі жоғары заман талабына сай цифрлық даярлықтың арқасында жетуге болады деп есептейміз.

Заңгер – заң саласындағы, заңгерлік қызметтегі, заңдық істерді (құқықтық нормаларға сәйкес қарастыру мен шешім қабылдауды талап ететін және қылмыстық істер мен азаматтық дауларды, қақтығыстарды) жүзеге асыратын маман. Заңгер мамандар әр ұйымда, фирмада, кәсіпорында, коммерциялық және қоғамдық құрылымдарда да сұранысқа ие.

Бұл зерттеудің мақсаты – заңгерлік білім беруді цифрландыру процесінің жай-күйін анықтау және талдау, сондай-ақ құқықты оқыту процесін цифрландырудың және заңгер мамандығын тікелей цифрландырудың негізгі тенденцияларын белгілеу және оларды жетілдіру бағыттарын ұсыну табылады. Қазіргі уақытта цифрлық технологиялар заңгерлерді оқыту мен даярлау процесінде қажетті атрибут болып табылады. Басқа авторлар да оқу үдерісіне цифрлық оқу материалдарын кеңінен енгізу, атап айтқанда, нақты айғақтардың немесе сот отырыстарының бейнежазбаларын қарау қажеттілігін атап өтеді [1].

Өзіміз оқытып жүрген «Болашақ» колледжі де осы сұранысты білікті заңгерлер даярлай отырып, қамтамасыз етеді. «Құқықтану» мамандығында білім алып жүрген болашақ заңгерлерді мамандыққа бейімдеуде арнайы пәндердің берілісін жаңа сипатта ізгілендіріп, пәннің қажеттілігін арттыру - бүгінгі цифрлық білім беру ісінің негізгі нүктесі екендігіне толық көз жеткіздім.

Әрине, заңгерлік мамандық айтарлықтай модернизацияны қажет етеді, бұл іс жүзінде заңгерлік білім беруді цифрландыруға ықпал етеді. Біздіңше, қазіргі уақыт есебімен қарағанда «Құқықтану» пәнін оқытудағы цифрландырудың артықшылықтары мына төмендегідей деп есептейміз:

1. Ақпараттың қол жетімділігі: сандық ресурстар «Құқықтану» студенттеріне кең көлемдегі құқықтық ақпаратқа жедел қол жетімділікті қамтамасыз етеді, бұл тиімдірек, себебі оқыту мен зерттеуге үлкен ықпалын тигізеді.

2. Виртуалды заң платформалары: сот процестерін модельдеу және виртуалды заң практикасы студенттерге нақты жағдайларға дайындығын арттыру арқылы практикалық тәжірибе алуға мүмкіндік береді.

3. Интерактивті оқу материалдары: электрондық оқулықтар, онлайн курстар мен вебинарлар студенттерге пікірталастарға, істерді талдауға және ұжымдық іс-шараларға қатысуға мүмкіндік беру арқылы оқытуды интерактивті, яғни интербелсенді етеді [2].

Енді «Құқықтану» пәнін оқытудағы цифрландырдың артықшылықтарына тоқталсақ:

1. Деректер қауіпсіздігі: цифрлық технологияларды пайдаланудың артуымен құпия ақпараттың ағып кету және құпиялылықты бұзу қаупі артады. Бұл әсіресе құпиялылықты сақтау басымдық болып табылатын заң саласында өте маңызды.

2. Цифрлық сауаттылық қажеттілігі: студенттер Цифрлық сауаттылық дағдыларын дамытуды және Киберқауіпсіздік бойынша оқытуды қажет ететін цифрлық құралдарды тиімді пайдалануға дайын болулары керек.

3. Жеке өзара әрекеттесуді жоғалту: виртуалды оқыту жеке пікірталастар мен қарым-қатынас мүмкіндігінің төмендеуіне әкелуі мүмкін, бұл практикалық дағдылар мен кәсіби желіні қалыптастыруға әсер етуі мүмкін.

Әрине, құқықтық қызметтегі көптеген процестерді автоматтандыру жағымсыз да, жағымды да болады, дегенмен, заңгердің қызметіне цифрлық технологияларды енгізу оның жұмысын едәуір жеңілдетеді деп санаймыз.

**Қорытынды:** Құқықтану бойынша оқытудағы цифрландыру оқыту процестерін жақсарту үшін бірегей мүмкіндіктер береді, бірақ ол сонымен қатар қауіпсіздікке, цифрлық сауаттылыққа және жеке өзара әрекеттесуді сақтауға байланысты сын-қатерлерді шешуге назар аударуды талап етеді. Цифрлық инновациялар мен дәстүрлі әдістер арасындағы тепе-теңдікті дамыту болашақ заңгерлерді сәтті оқытудың кілті болуы мүмкін.

Сондықтан заңгер мамандарға білім берудегі басты мақсат – құқықтық өзекті мәселелерде шешім табуды, мемлекеттік және әкімшілік заңи сұрақтарды реттеуді, даулы және бұзылған құқықтар мен бостандықтарды қорғап, қалпына келтіруді және заңи көмек қажет тұлғаларға жәрдем беруді үйрету болмақ. Жаңа заманның заңгерін даярлауда оқу-тәрбие жұмысын ықпалды жоспарлау тиімді. Меңгерілген білімді тәжірибелік дағдыға ұластыра отырып цифрлық технологияларды жарасымды қолдану келешек маманның интеллектуалдық, кәсіптік, адамгершілік, рухани, азаматтық және басқа көптеген адами келбетінің қалыптасуына игі әсерін тигізеді.

Болашақ заңгерлердің цифрлық сауаттылығы – құқық қолдану тәжірибесінде алған білімді қолдана білу жұмыстарынан көрінсе, осы кәсіби заңгер мамандарды даярлау – шеберлігі қалыптасқан педагогикалық қабілетті танытады.

Заң қызметіндегі көптеген процестердің автоматтандырылуын және IT саласындағы заңгерлердің сұранысын ескере отырып, жоғары оқу орындарында олардың қарқынды дамып келе жатқан «Цифрлық ақиқат» жағдайларына бейімделуін және білім алушылардың оқу жоспарларына тиісті өзгерістер енгізе отырып, шығарылатын кадрлардың құзыреттерінің заман талаптарына сай және әлеуетті жұмыс берушілердің сұраныстарына сәйкестігін ескере отырып, кәсіби құзыреттердің тізбесін қайта қарау орынды деп санаймыз.

**Әдебиеттер тізімі:**

1. Айтжан Б.Е. Заңгерлік білім беру жүйесін цифрландыру мәселесі туралы // Международный научно-общественный журнал "DOGMA". – 2023. – № 2(23);
// [электронный ресурс] URL: [journaldogma.esrae.ru/ru/23-418](http://journaldogma.esrae.ru/ru/23-418)

2. Аветисян С.С., Саргсян А.А. Основные тенденции цифровой трансформации юридического образования // [электронный ресурс] [https://cyberleninka.ru/article/n/nekotorye-](https://cyberleninka.ru/article/n/nekotorye-problemy-sovremennogo-yuridicheskogo-obrazovaniya-v-respublike-armenii-i-rossiyskoy-federatsii) . – 2022.